OPĆINA VIŠKOVCI

***Omladinska 23***

***31 401 Viškovci***

***tel./fax: 031/857-227***

[***opcina.viskovci1@gmail.com***](mailto:opcina.viskovci1@gmail.com)

[***www.viskovci.hr***](http://www.viskovci.hr)

**PRORAČUN U MALOM OPĆINE VIŠKOVCI**

**ZA 2020. GODINU**

****

****

****

**Dragi sumještani i sumještanke,**

U brošuri „Proračun u malom“ Općine Viškovci za 2020. godinu koji je pred Vama u jednostavnoj i razumljivoj formi pronaći ćete osnovne informacije o Proračunu Općine Viškovci.

Dio informacija općenitog je karaktera, te objašnjava kako se priprema i donosi ovaj glavni financijski dokument u Općini,zašto je on važan, na koji se način prihoduju, a kako raspoređuju odnosno koriste proračunska sredstva i još niz drugih informacija.

Drugi dio informacija, odnosi se na Proračun Općine Viškovci za 2020. godinu, osnovne podatke o prihodima i primicima, te rashodima i izdacima, te navedenim važnijim projektima koji su planirani Proračunom Općine Viškovci u 2020. godini.



Uz vašu pomoć uvjeren sam da možemo zadržati pozitivne rezultate i u 2020. godini, a „Proračun u malom“ neka vam bude korisno sredstvo da se upoznate s Proračunom Općine Viškovci za 2020. godinu.

**Vaš načelnik**

**Ante Krištić**

***Što je proračun?***

Proračun je temeljni financijski akt koji sadrži planirane prihode i primitke, te rashode i izdatke Općine za Proračunsku godinu, a sadrži i projekcije prihoda i primitaka te rashoda i izdataka za slijedeće dvije godine.

Proračun se odnosi na fiskalnu godinu koja počinje 1. siječnja, a završava 31. prosinca svake kalendarske godine.

Proračun predlaže općinski načelnik, a donosi Općinsko Vijeće temeljem Zakona o Proračunu („Narodne novine” broj: 87/08, 136/12 i 15/15.)

**„Proračun u malom”** je sažetak Proračuna Općine Viškovci za 2020. godinu, kojim se svim mještanima omogućuje uvid u prihode i rashode Općine, kako bi dobili potpunu informaciju o tome gdje se i kako troši javni novac.

****

****

**ŠTO SE MOŽE SAZNATI IZ PRORAČUNA**

***Kojim prihodima Općina raspolaže?***

* Koliki su ukupni prihodi Općine?
* Koliki su ukupni rashodi Općine?
* Što sve Općina financira?
* Koliko se novaca troši na javne potrebe u kulturi i sportu?
* Koliko sredstva Općina izdvaja za financiranje dječjih vrtića, a koliko za osnovno školstvo, zdravstvo i socijalnu skrb?
* Koliko se ulaže u održavanje i izgradnju komunalne infrastrukture?

**GDJE SAZNATI VIŠE O PRORAČUNU I DRUGIM OPĆINSKIM AKTIMA?**

* U „Službenom glasniku” Općine Viškovci
* Na web stranici Općine [www.opcina.viskovci.hr](http://www.opcina.viskovci.hr)
* U Jedinstvenom upravnom odjelu Općine Viškovci.

**KOJE POSLOVE OBAVLJA OPĆINA**

***Poslovi od lokalnog značaja kojima se ostvaruju potrebe sumještana koje obavlja Općina:***

* Uređenje naselja i stanovanje,
* Prostorno i urbanističko planiranje,
* Komunalno gospodarstvo,
* Brigu o djeci,
* Socijalnu skrb,
* Primarnu zdravstvenu zaštitu,
* Odgoj i osnovno obrazovanje,
* Kulturu, tjelesnu kulturu i sport,
* Zaštitu potrošača,
* Zaštitu i unapređenje prirodnog okoliša,
* Protupožarnu zaštitu i civilnu zaštitu,
* Promet na svom području te
* ostale poslove sukladno posebnim zakonima.





**ODAKLE DOLAZI NOVAC U PRORAČUN OPĆINE?**

****

**Prihodi od poreza:**

* porez na dohodak i na promet nekretninama, kojeg Općina dijeli s državnim proračunom
* na potrošnju, koje svojim odlukama propisuje Općina

**Pomoći iz drugih proračuna:**

* državnog, županijskog i drugih subjekata opće države, te EU fondova

**Prihodi od imovine:**

* od kamata, od koncesija, zakupnina i dr.

**Prihodi od administrativnih pristojbi i po posebnim propisima:**

* komunalni doprinos, komunalna naknada, grobna naknada

**Kapitalni prihodi:**

* prodaja zemljišta

**KAMO ODLAZE PRORAČUNSKA SREDSTVA U 2020. GODINI?**

* Na održavanje komunalne infrastrukture (nerazvrstanih cesta, groblja, uređenje zelenih površina ...)
* na izgradnju objekata i uređaja komunalne infrastrukture (rekonstrukcija i sanacija cesta, pješačkih staza, izgradnja javne rasvjete...)
* pomoć socijalno ugroženom stanovništvu
* financiranje predškolskog odgoja i obrazovanja
* poticanje športskih i kulturnih aktivnosti
* financiranje vatrogastva i civilne zaštite





**U 2020. GODINI PLANIRAMO UTROŠITI PRORAČUNSKA SREDSTVA ZA SLIJEDEĆE AKTIVNOSTI:**

* Održavanje javne rasvjete na području Općine
* Održavanje groblja
* Održavanje nerazvrstanih cesta
* Održavanje i uređenje javnih zelenih površina
* Uređenje otresnica na području Općine
* Izrada biste Ivana Tišova
* Građenje građevine infrastrukturne namjene prometnog sustava-Uređenje javne površine u Viškovcima centar sela
* Rekonstrukcija nerazvrstane ceste u Ulici I. Tišova u Viškovcima
* Nabava opreme za odlaganje komunalnog otpada
* Izrada projektno-tehničke dokumentacije za izgradnju biciklističko-pješačkih staza I. faza Kuševac-Viškovci, II. faza Viškovci- Forkuševci sa pripadajučom javnom rasvjetom i oborinskom odvodnjom
* Izgradnja biciklističko-pješačkih staza: I. faza: Kuševac-Viškovci, II. faza: Viškovci-Forkuševci sa pripadajućom javnom rasvjetom i oborinskom odvodnjom
* Izgradnja vatrogasno-edukativnog centra u naselju Vučevci
* Širenje mreže socijalnih usluga u zajednici faza I. Aktivna starost u Općini Viškovci
* Rekonstrukcija pješačkih staza u Forkuševcima
* Uređenje vanjskih površina oko zgrade Općine Viškovci
* Provedba projekta WIFI4EU
* Nastavak provedbe projekta „ZAŽELI“ – Program zapošljavanja žena – Želim pomoći i raditi



U Proračunu Općine Viškovci za 2020. godinu osigurana su sredstva i za:

* Dodjelu jednokratnih pomoći osobama težeg imovinskog stanja
* Pomoć u financiranju troškova stanovanja osobama težeg imovinskog stanja
* Jednokratna pomoć studentima i umirovljenicama uoči Uskrsa i Božića
* Jednokratna novčana pomoć korisnicima zajamčene minimalne naknade uoči Uskrsa i Božića
* Naknada novorođenoj djeci
* Pomoć mladim obiteljima za kupnju ili izgradnju prve nekretnine
* Sufinanciranje prijevoza učenika srednjih škola
* Sufinanciranje školske prehrane
* Financiranje programa predškolskog odgoja